CELEX: 32021R2127
Language: et
Date: 2021-09-29 00:00:00
Title: Komisjoni delegeeritud määrus (EL) 2021/2127, 29. september 2021, millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) IV lisa

3.12.2021   
               
               
                  ET
               
               
                  Euroopa Liidu Teataja
               
               
                  L 432/7
               
            
         KOMISJONI DELEGEERITUD MÄÄRUS (EL) 2021/2127,
         29. september 2021,
         millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) IV lisa
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta, (1) eriti selle artikli 17 lõiget 2,
         ning arvestades järgmist:
         
                     (1)
                  
                  
                     Vastavalt määruse (EL) nr 978/2012 artikli 17 lõikele 1 saab riik, mille ÜRO on tunnistanud vähim arenenud riigiks, vähim arenenud riikide suhtes kohaldatava erikorra „Kõik peale relvade“ („EBA“) alusel tariifseid soodustusi. EBA alusel soodustatud riikide loetelu on esitatud määruse (EL) nr 978/2012 IV lisas.
                  
               
                     (2)
                  
                  
                     ÜRO jättis 4. detsembril 2020 Vanuatu vähim arenenud riikide seast välja. Seetõttu ei ole Vanuatu enam määruse (EL) nr 978/2012 artikli 17 lõike 1 kohaselt EBA alusel soodustatud riigi staatusega riik ning ta tuleks kõnealuse määruse IV lisast välja jätta. Vastavalt määruse (EL) nr 978/2012 artikli 17 lõikele 2 peaks Vanuatu EBA alusel soodustatud riikide loetelust välja jätmine jõustuma pärast käesoleva määruse jõustumisele järgnevat kolmeaastast üleminekuperioodi. Seega tuleks Vanuatu IV lisast välja jätta alates 1. jaanuarist 2025,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 978/2012 muutmine
            Määruse (EL) nr 978/2012 IV lisa tabeli veergudest A ja B jäetakse välja järgmine tähestikuline kood ja sellele vastav riik:
            
               
                           „VU
                        
                        
                           Vanuatu“
                        
                     
         
         
            Artikkel 2
            Jõustumine ja kohaldamine
            Käesolev määrus jõustub 1. jaanuaril 2022.
            Artiklit 1 kohaldatakse alates 1. jaanuarist 2025.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. september 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 303, 31.10.2012, lk 1.